Avasta Larnaca ja rohkemgi veel : Sihtkohad : Tere tulemast airBalticu blogi pardale
09. aprill, 2019
Kui keegi mainib Küprost, tulevad meelde mitmed asjad: palmid, rannad ja peod, kuid Küpros on palju rohkemat, kui endale ette suudad kujutada. Kuna Küprosel ei ole ühistransport hästi arenenud, on parim viis oma reisi maksimaalseks ärakasutamiseks võtta Airbnb üheks ööks erinevates linnades ning rentida auto, et saart iseseisvalt avastada. Küprosel on palju autorendi võimalusi. Renditasu on kohalikel firmadel üldjuhul odavamad, sest nemad ei nõua suurt tagatisraha. Rendifirmasid leiab Larnaca lennujaamast ja kõikidest linnadest, mida külastad.
Larnaca on Küprose suuruselt kolmas linn, mis on kuulus oma flamingode ja soolajärve, Püha Lazaruse kiriku ning maalilise mereäärse palmide allee poolest. Sellel kaunil promenaadil leidub rohkelt restorane, kus pakutakse traditsioonilist Küprose ja ka rahvusvahelist kööki. Soovid ühte maitsvat hommikusööki? Coffe Corner ja Mingle kohvikud on parimad valikud alustamaks meeldivat päeva. Kogu päeva kestnud linna avastamine on kõhu tühjaks teinud ja üks mõnus õhtusöök hea muusika saatel kõlab nagu plaan? Meil on sulle häid uudiseid. DSTRKT baar on selleks täpselt õige koht ja nemad on alati valmis sulle parimat teenust pakkuma. Juba peale esimest külastust soovitad seda kohta kõikidele oma sõpradele, kes Küprosele reisivad.
Oled huvitatud legendidest ja salapärast? Stavrovouni mungaklooster sobib ideaalselt kokku sinu rändava kujutlusvõimega. See klooster, millel on Püha Risti fragment, ehitati 750 m kõrguse mäe tippu. Kui taevas on selge, siis avaneb külastajatele imeline vaade Küprosele. Legendi järgi asutati see klooster 4. sajandil Püha Helena poolt. On irooniline, et Püha Helenal ei oleks olnud õigust ise oma loomingut külastada, sest kloostrisse lubatakse ainult mehi.
Merekoopad Ayia Napa läheduses
Kui oled koobaste armastaja, siis Ayia Napa rabab sind kindlasti oma ainulaadse kauni looduse ja võimsate kaljudega jalust. Ayia Napa kaljud on vormitud tuhandete aastate jooksul rannikule murduvate lainete poolt. Täna, tänu mere tööle, tunduvad need suured ja väikesed koopad avastajatele kui võimas palee. Võimsate lainete vaatemäng vastu kaljusid kütkestab kõiki külastajaid.
Küprose põhjaosasse, mis kuulub Türgile, sisenemiseks peab sul piiriületuseks kaasas olema pass ja spetsiaalne auto kindlustus. Kui piir ületatud, ootavad sind ees Põhja-Küprose keerduvad kivised teed Kyrenia mägedes, mida ääristavad paksud murenevad seinad, kitsad kurvid ja läbikäigud. Need kõik viivad sind Püha Hilarioni lossini. Kui sa ikka ei tunne, et oled ajas tagasi läinud kuningriikide ajastusse, siis oota kuni jõuad lossi tippu. 732 meetri kõrgune ajalooline tipp koos väikese platvormiga, mis on kaetud lintidega, mis on sinna jäetud külastajate poolt, kes edukalt tippu jõudsid, on imeline sihtpunkt. Pole kahtlust, et dramaatilisi mägiradu, kauguses olevad linnu ja Küprose rannikujoont nii kõrgelt imetledes tunned end maailma kuningana.
Nüüd on aeg kampsun selga panna, sest suundume Olümposele, mis on Küprose kõrgeim mäetipp, ulatudes kuni 1952 m kõrgusele merepinnast. Mäetipp on lumega aastaringselt kaetud ja on väga populaarne koht talispordi harrastajatele. Veelgi enam, tippu viiv maona looklev teekond sisaldab endas palju maalilisi vaateid mäe jalamile ja veiniistandustele.
Petra Tou Romiou rand
Mütoloogia on Küprose lahutamatu osa ja iidse müüdi järgi on imeline Petra Tou Romiou rand see, kus sündis Aphrodite, armastuse jumalanna. Ta õnnistas vett ja tänapäeval usuvad inimesed, et tõelise ilu saamiseks tuleb lihtsalt merre kümblema minna. Proovi järele ja sind õnnistatakse igavese iluga!
Avakas Kuristik
Natukene seiklust on alati hea ja Avakase kuristik, hämmastav looduse meistriteos, täidab sind kindlasti põnevuse ja adrenaliiniga. Sellel kaunil loodusrajal edasi liikudes, leiad end peagi väikese jõe äärest, mis viib selle ületajad veelgi sügavamale kanjonisse. Kui vette ei karda astuda, siis jõge saad ületada hüpates ühelt kivilt teisele. Nii jõuad kuristiku äärele ja adrenaliinirohke elamus on garanteeritud.
Live Love Beach
Kas oled kunagi olnud rannas, mis näeb välja nagu see oleks valmistatud kivist? Noh, Live Love Beach on üks neist kohtadest, mis paneb sind saare sünni esimestesse päevadesse tagasi minema ja mõtlema, kuidas see kõik toimus. Rannas on suured koopad, väikesed kivisse uuristatud veekogud ja massiivsed kivirahnud, mis on aegade alguses mere poolt rannale uhutud. Küpros on väga mitmekesine saar, kus saab süüa maitsvaid toite, nautida joovastavat ranna pidu, avastada vanu külasid ja nende traditsioone, mekkida kohapeal valmistatud veini ja külastada ainsat pealinna maailmas, mis on keskelt riigipiiriga poolitatud.
Lenda ja naudi!
Abu Dhabi 5 parimat traditsioonilist elamust